Správa zo zahraničnej pracovnej cesty
1. Účastník ZPC:
Titul, meno a priezvisko:	PhDr. Eva Tomková 	
Pracovisko:	Sekcia regionálneho školstva 
MŠVVaŠ SR, Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ-B.2, FJ-B.2	
		
2. Zahraničná pracovná cesta:
Štát:	Rakúska republika	
Mesto:	Viedeň 	
Vykonaná v doch:	14. -18. marca a 21.- 22. marca 2016                   	
Účel cesty:	Účasť na  59. zasadnutí Komisie OSN pre narkotické látky.
	
Spôsob financovania:	Sekcia regionálneho školstva MŠVVaŠ SR.	
		
Spoluúčastníci ZPC:
Bola menovaná oficiálna slovenská delegácia, ktorá bola koordinovaná zástupcami Stálej misie SR pri OSN vo Viedni. 
3. Rámcový program pobytu:
14.-18.3.2016	Príchod  do Viedne – registrácia, účasť na rokovaniach.	

21.-22.3.2016                    	Účasť na plenárnom rokovaní a na ostatných odborných  podujatiach, Príchod do Viedne, účasť na rokovaniach, odchod do Bratislavy.

2.3.2011

4. Stručný priebeh ZPC
59. zasadnutie Komisie OSN pre narkotické látky UNODC sa realizovalo v dňoch 14.-22.3.2016. Na tohtoročnom zasadnutí sa zúčastnilo vyše 1 500 zástupcov národných delegácií a zástupcov mimovládnych organizácií. Hlavná pozornosť bola zameraná na prípravu špeciálneho rokovania na vysokej úrovni UNGASS  - United Nations General Assembly on the World Drug Problem, ktoré sa bude konať v apríli 2016 v hlavnom sídle OSN v New Yorku v rámci zasadnutia UNGASS. 

Výkonný riaditeľ UNODC Y. Fedotov vo svojom vystúpení poukázal na potrebu účasti širokého spektra aktérov v procese prípravy UNGASS. Pripomenul závažnosť drogového problému vo svete, čo dokumentoval o. i. nasledovnými číslami -  27 milión drogovo závislých, 200.000 mŕtvych ročne, 13% drogovo závislých je nakazených vírusom HIV. Zdôraznil potrebu zohľadňovať aspekt zdravia v prístupe k drogovému problému. Zároveň pripomenul, že aplikovanie trestu smrti pre drogové delikty nie je súčasťou troch konvencií OSN na kontrolu drog. 

CND (Komisia pre narkotické látky OSN) po náročných rokovaniach schválila text návrhu záverečného dokumentu UNGASS. V texte sa zdôrazňuje zodpovednosť CND a UNODC v rámci medzinárodného kontextu riešenia problémov, ktoré nelegálne drogy spôsobujú všetkým členským krajinám OSN. Zdôrazňuje sa aj posilnenie programového smerovania Úradu OSN pre drogy a kriminalitu (UNODC) a úlohy Komisie pre narkotické látky  (CND) ako jeho riadiaceho orgánu, vrátane administratívnych, rozpočtových a strategických riadiacich záležitostí. 

Súčasťou tohtoročného zasadnutia CND bolo aj Mládežnícke fórum, na ktorom participovali aj študenti zo SR. Z  navrhovaných možných kandidátov za SR boli akceptovaní 3 účastníci – stredoškolskí študenti a ich pedagogický dozor. MŠVVaŠ SR spolupracovalo aj pri výbere kandidátov,  aj pri príprave a organizácii  ich aktívnej účasti na podujatí.

Počas regulárneho zasadnutia prebehla diskusia a hlasovanie o zaradení nových látok do zoznamov kontrolovaných látok v zmysle príslušných medzinárodných dohovorov OSN - Acetylfentanyl, MT45, PMM4, α-PVP, MXE, 4,4'-DMAR a phenazepam. Komisia veľkou väčšinou hlasov (vrátane SR) odsúhlasila zaradenie všetkých navrhovaných látok medzi medzinárodne kontrolované. Niektoré krajiny sa zdržali hlasovania pri viacerých návrhoch – informácie na www.unodc.org.
 
V priebehu 59. zasadnutia CND bolo predložených 14 návrhov  rezolúcií, ktoré sa diskutovali a schvaľovali vo  Výbore všetkých ČŠ OSN -  Committe of the Whole (COW). Viaceré návrhy boli menené, viaceré boli zlučované a  jedna z navrhovaných rezolúcii nebola prijatá.
Proces prijímania rezolúcií bol pomerne zdĺhavý, v rámci koordinácie ČŠ EÚ prebiehali každý deň ráno a poobede  aj samostatné rokovania zástupcov ČŠ EÚ. CND schválila tento rok 9 rezolúcií, ktoré nadobudnú platnosť po schválení ich znenia Ekonomickou a sociálnou radou OSN- ECOSOC. Budú uverejnené na internetovej stránke www.unodc.org. 

Počas 59. zasadnutia CND prebehlo viacero workshopov a prezentácií aj v oblasti prevencie a liečby, ktoré organizovali zástupcovia viacerých štátov, mimovládnych a medzinárodných organizácií a reprezentantov ČŠ OSN (WHO,CND, Lions Club). 

Dokumentácia k 59. Zasadnutiu CND (vrátane textov rezolúcií) je dostupná na nasledovnej stránke: http://www.unodc.org. 

5. Odporúčané závery:

1.	Využiť aktuálne informácie zo zasadnutia CND v oblasti prevencie a ochrany detí a na podporu preventívnych opatrení v rezorte školstva. 
Zodpovedný: PhDr. Eva Tomková		                               
Termín: priebežne

2.	Zabezpečovať v rámci vecnej príslušnosti rezortu MŠVVaŠ SR uplatňovanie relevantných rezolúcií prijatých na 59. CND. 
Termín: ihneď po schválení v ECOSOC OSN

3.	Pokračovať v medzinárodnej spolupráci  formou pravidelnej  účasti  na zasadnutiach CND.   
                                                    
6. Prehľad prinesenej dokumentácie
Relevantné materiály sú verejne k dispozícii aj na www.unodc.org.  

7. Osobitne vyhodnotený očakávaný prínos ZPC:
Účasť na predmetnom zasadaní napomohla 
•	oboznámeniu sa so svetovou situáciou v oblasti drogového fenoménu,
•	oboznámeniu sa s najnovšími poznatkami pri prevencii drogových závislostí.

8. Spôsob zverejnenia výsledkov ZPC,  prenos získaných informácií:

Správa zo ZPC bola zaslaná elektronicky sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.

Súhlasím so zverejnením správy na internete.

4.4.2016